CELEX: 62013TA0515
Language: hu
Date: 2015-12-17 00:00:00
Title: T-515/13. és T-719/13. sz. egyesített ügyek: A Törvényszék 2015. december 17-i ítélete – Spanyolország kontra Bizottság („Állami támogatások — Hajógyártás — A hajók finanszírozására és vételére létrejött bizonyos megállapodásokra alkalmazandó adórendelkezések — A támogatást a közös piaccal részben összeegyeztethetetlennek nyilvánító és annak részleges visszatéríttetését elrendelő határozat — Megsemmisítés iránti kereset — Személyében való érintettség — Elfogadhatóság — Előny — Szelektív jelleg — A tagállamok közötti kereskedelem érintettsége — Versenytorzulás — Indokolási kötelezettség”)

15.2.2016   
            
            
               HU
            
            
               Az Európai Unió Hivatalos Lapja
            
            
               C 59/16
            
         A Törvényszék 2015. december 17-i ítélete – Spanyolország kontra Bizottság
   (T-515/13. és T-719/13. sz. egyesített ügyek) (1)
   
   ((„Állami támogatások - Hajógyártás - A hajók finanszírozására és vételére létrejött bizonyos megállapodásokra alkalmazandó adórendelkezések - A támogatást a közös piaccal részben összeegyeztethetetlennek nyilvánító és annak részleges visszatéríttetését elrendelő határozat - Megsemmisítés iránti kereset - Személyében való érintettség - Elfogadhatóság - Előny - Szelektív jelleg - A tagállamok közötti kereskedelem érintettsége - Versenytorzulás - Indokolási kötelezettség”))
   (2016/C 059/16)
   Az eljárás nyelve: spanyol
   
      Felek
   
   
      Felperesek: Spanyol Királyság (képviselők kezdetben: N. Díaz Abad, később: M. Sampol Pucurull, abogados del Estado) (T-515/13. sz. ügy); Lico Leasing, SA (Madrid, Spanyolország) és Pequeños y Medianos Astilleros Sociedad de Reconversión, SA (Madrid) (képviselők: M. Merola és A. Sánchez ügyvédek) (T-719/13. sz. ügy)
   
      Alperes: Európai Bizottság (képviselők: V. Di Bucci, M. Afonso, É. Gippini Fournier és P. Němečková meghatalmazottak)
   
      Az ügy tárgya
   
   A Spanyolország által végrehajtott SA.21233 C/11. (korábbi NN/11., korábbi CP 137/06.) számú állami támogatási programról – A spanyol adólízingrendszerként is ismert, bizonyos pénzügyi lízingmegállapodásokra alkalmazandó adórendszerről szóló, 2013. július 17-i 2014/200/EU bizottsági határozat (HL 2014. L 114., 1. o.) megsemmisítése iránti kérelem.
   
      Az ítélet rendelkező része
   
   
               1)
            
            
               A Törvényszék megsemmisíti a Spanyolország által végrehajtott SA.21233 C/11. (korábbi NN/11., korábbi CP 137/06.) számú állami támogatási programról – A spanyol adólízingrendszerként is ismert, bizonyos pénzügyi lízingmegállapodásokra alkalmazandó adórendszerről szóló, 2013. július 17-i 2014/200/EU bizottsági határozatot.
            
         
               2)
            
            
               Az Európai Bizottság maga viseli saját költségeit, valamint a Spanyol Királyság, a Lico Leasing, SA és a Pequeños y Medianos Astilleros Sociedad de Reconversión, SA részéről felmerült költségeket.
            
         
      (1)  HL C 336., 2013.11.16.